Nóg 'n kouefront verwag | Maroela Media
Die Suid-Afrikaanse Weerdiens het gewaarsku dat die land weer koeler temperature teen die naweek te wagte kan wees.
Puseletso Mofokeng, senior weervoorspeller, het gesê die suidwestelike dele van die land in die Wes-Kaap en Noord-Kaap kan van Woensdag af 'n verandering in weerstoestande te wagte wees. Hy sê van Woensdag af is daar 'n 30% – 60% kans vir verspreide donderbuie in die westelike dele van die Wes-Kaap. Dit kan Donderdag na die res van die Wes-Kaap versprei en ook die westelike deel van die Noord-Kaap insluit. "Ons verwag 'n 80% tot 100% kans vir reën in die westelike dele van die Wes-Kaap, insluitend Kaapstad en omliggende gebiede."
'n Kouefront sal na verwagting van Vrydag af na Gauteng beweeg en koel weerstoestande in die suidelike dele van die provinsie, rondom Vereeniging, veroorsaak.
Mofokeng sê temperature in Pretoria en Bronkhorstspruit sal na verwagting steeds middelmatig wees, maar inwoners kan sterk winde te wagte wees.
Die grootste deel van die Vrystaat en die Kaap-provinsies kan koue te wagte wees.
Reën word ook vir KwaZulu-Natal en die oostelike deel van Mpumalanga en Limpopo voorspel.
Pensioenaris-puntsman deur swerm bye aangeval
Moet eerlik wees ek sien uit na n bietjie koeler weer. Die afgelope dae hier by ons was erg warm.
Lente in die Kaap begin eers in Oktober, September is beslis nog sneeu weer.
Nee kyk, hulle kan die Kaap van Storms maar hou; dis mooi en alles maar die weer is te onvoorspelbaar. By die tyd wat kouerfronte die tyd van die jaar in Gauteng kom is hulle gewoonlik nie meer te erg nie. Hoop nie ek moet my woorde sluk nie, sal darem nie lekker wees as my nuwe lenteblommetjies nou skielik moet swaarkry en dan praat ek nie van die arendbroeipaar se nuweling wat binne die volgende paar dae moet uitkom en alle ander nuwe babavoëls en gediertes wat gaan swaarkry met skielike koue!